JY LEES NOU Sjokolade-en-neute-Kersfeeskoek
As jy nie van tradisionele Kerskoek hou nie, is dié resep dalk net vir jou. Sjokolade is nie ’n algemene bestanddeel in ons tradisionele Kersgebak nie, maar as jy hierdie klam koek eers geproe het, is dit dalk die begin van ’n nuwe tradisie!
150 g gepelde amandels, gerooster
150 g geroosterde haselneute, skilletjies afgevryf
250 g donker sjokolade, gekap
200 ml ligte bruinsuiker
Sap en fyn gerasperde skil van 1 lemoen
100 g sonneblomsaad, liggies gerooster en fyn gekap
250 ml sjokoladeganache (sien “Kombuiswenk”)
Voorverhit die oond tot 180 °C en smeer ’n koekpan van 24 cm goed met olie. Sprinkel die gemaalde amandels daarin en skud die pan sodat die bodem en kante goed met ’n egalige lagie gemaalde amandels bedek is. Kap die geroosterde amandels en haselneute grof en verwerk dit saam met die sjokolade in ’n voedselverwerker tot korrelrig.
Keer die mengsel uit in ’n mengbak en meng met die bruinsuiker, brandewyn, lemoensap en -skil en sonneblompitte. Roer die eiergele by. Sif die meel oor en vou in. Klits die eierwitte tot stywe punte vorm en vou versigtig by die beslag in. Giet in die voorbereide pan en bak vir 1 uur of tot ’n toetspen skoon uit die middel van die koek kom. Laat in die pan afkoel en sit louwarm of teen kamertemperatuur voor met sjokoladeganache oorgesmeer.